**LIETUVOS RESPUBLIKOS AMBASADA PRANCŪZIJOS RESPUBLIKOJE**

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

(Lietuvos Respublikos diplomatinės atstovybės ar konsulinės įstaigos pavadinimas)

**AKTUALIOS EKONOMINĖS INFORMACIJOS SUVESTINĖ**

2022 m. birželio 30 d.

|  |  |  |  |
| --- | --- | --- | --- |
| Data | Pateikiamos informacijos apibendrinimas | Informacijos šaltinis | Pastabos |
| **Lietuvos eksportuotojams aktuali informacija** | | | | |
| 2022-06-22 | Kylančios žaliavų kainos, sausra ir priklausomybė nuo importo iš Rusijos ir Ukrainos paskatino Prancūzijos ūkininkus sėti vis daugiau saulėgrąžų. Žemės ūkio ministerijos statistikos tarnybos Agreste duomenimis, saulėgrąžų kiekis išaugo 14,1 proc., t. y. 23,8 proc. daugiau nei 2017-2021 m. vidurkis. Tonos sėklų kaina, kuri paprastai siekia nuo 300 iki 400 eurų, išaugo dvigubai. Siekdamos patenkinti paklausą saulėgrąžų aliejui įmonės stabdo saulėgrąžų naudojimąbiodegalų gamybai. | <https://www.lesechos.fr/pme-regions/actualite-pme/le-tournesol-nouvelle-star-des-champs-1414939> | Prancūzijoje sodinama daugiau saulėgrąžų |
| **Investicijoms pritraukti į Lietuvą aktuali informacija** | | | | |
| 2022-06-10 | Renault įsigijo Londone įsteigtą kompaniją Fixter. Ši įmonė sukūrė platformą, kuri leidžia užsakyti autoserviso paslaugas internetu bendradarbiaujant su 400 nepriklausomų garažų savininkų Jungtinėje Karalystėje. Autoserviso darbuotojas atvažiuoja pasiimti transporto priemonę į namus, o pasibaigus remontui ją grąžina klientui. Antroje 2022 m. pusėje įmonė pradės savo veiklą Prancūzijoje, kur ji konkuruos su Vroomly. Vėliau Fixter planuoja plėstis į kitas šalis. Naujos įmonės įsigijimas atitinka Renault siekį stiprinti savo pozicijas paslaugų sektoriuje. | <https://www.lesechos.fr/start-up/deals/renault-rachete-fixter-la-start-up-qui-digitalise-la-reparation-automobile-1412403> | Renault investuoja į paslaugų sektorių |
| 2022-06-13 | FR biotechnologijų bendrovė ImCheck , kurianti naujos kartos biomedicinos preparatus, atvėrusi savo kapitalą naujiems investuotojams, surinko 96 mln. eurų kovai su vėžiu. Tai didžiausias kada nors Prancūzijoje vykdytas į biržos prekybos sąrašus neįtrauktos biotechnologijų įmonės lėšų pritraukimas terapijos srityje. Be steigėjų, bendrovės akcininkais tapo Kurma Partners, Pfizer Ventures ir BpiFrance. ImCheck kuria vaistus kurie taikosi į gama delta limfocitus, skirtus alternatyviai arba papildomai imunoterapijai. Nuo 2025 m. vėl iškils finansavimo klausimas, kadangi įmonę nepavyko įtraukti į Nasdaq biržos sąrašus. | <https://www.lesechos.fr/industrie-services/pharmacie-sante/lutte-contre-le-cancer-levee-de-fonds-record-pour-la-biotech-francaise-imcheck-1412783> | Investicijos į biotechnologijas |
|  |  |  |  |
| **Lietuvos verslo plėtrai aktuali informacija** | | | | |
| 2022-06-08 | Rizikos kapitalo fondai daug dėmesio skiria naujos kartos internetui Web3. 2021 m. į blokų grandinių ir kriptovaliutų startuolius buvo investuota 33 mlrd. dolerių, t. y. tris kartus daugiau nei 2020 m. Apetitas ir toliau auga, nes 2022 m. pirmąjį ketvirtį į šį sektorių jau investuota 14,6 mlrd. dolerių.  Siekdamos dalyvauti šioje 3.0 „aukso karštinėje“, tarptautinis rizikos kapitalo fondas "Cathay Innovation" ir FR vienaragis, dirbantis su kriptovaliutomis, "Ledger" steigia 100 mln. eurų fondą, skirtą investicijoms į Web3. Ši priemonė skirta pradinio etapo ir „A serijos“ investicijoms į startuolius visame pasaulyje, planuojama pritraukti sumas nuo 500 000 iki 5 mln. eurų. | <https://www.lesechos.fr/start-up/ecosysteme/ledger-et-cathay-innovation-lancent-un-fonds-de-100-millions-dedie-au-web3-1411905> | Cathay Innovation ir Ledger investuoja į Web3 vystančius startuolius Europoje |
| 2022-06-24 | Prancūzijoje įsikūrusi Lenkijos kompanijai InPost (elektroninės prekybos platforma) priklausanti siuntų pristatymo įmonė Mondial Relay, skirtingai nuo daugumos konkurentų, plečia savo tinklą, bet sąmoningai vengia pristatymų į namus. **Buvęs 3 Suisses padalinys pastaruoju metu išgarsėjo dėl privačių asmenų tarpusavio mainų, aptarnaudamas tokius klientus kaip Vinted**. Įmonė naudojasi miesto prekybos centrų ir kitų parduotuvių parama bei bendradarbiauja su 105 000 e. prekybininkų, ir greit pradės teikti pagreitinto pristatymo paslaugą. Praėjusiais finansiniais metais Mondial Relay išsiuntė 140 mln. siuntų ir pasiekė 400 mln. apyvartą. Taip pat ji veikia devyniose šalyse, įskaitant Jungtinę Karalystę ir Beniliukso šalis. | <https://www.lesechos.fr/industrie-services/tourisme-transport/mondial-relay-renforce-son-reseau-mais-evite-toujours-la-livraison-a-domicile-1415686> | Mondial Relay verslo modelis |
| **Lietuvos turizmo sektoriui aktuali informacija** | | | | |
| 2022-06-17 | Atsinaujinusį prancūzų norą keliauti atspindi 20 proc. išaugusi kelionių agentūrų apyvarta, lyginant su 2019 m. Didžiausia keliautojų banga laukiama įprastu laikotarpiu nuo liepos 15 d. iki rugpjūčio 15 d. Planuojama, kad per dieną Paryžiaus stotyse apsilankys milijonas keleivių, o Roissy-CDG oro uoste – apie 220 000. Prancūzų populiariausiomis kelionių kryptimis išlieka Ispanija, Graikija, Italija, Tunisas, Kroatija, Turkija ir JAV. Tačiau sektoriuje stebimi kai kurie pokyčiai: atostogų biudžeto didėjimas (20 proc.), viešnagės ilgėjimas (viena savaite) ir sutrumpėjęs užsakymų laikas iki 15 dienų iki išvykimo. Šią tendenciją tikimasi sumažinti, nes dėl to didėja oro transporto kaina ir gali kilti populiariausių krypčių pasiūlos problemų. | <https://www.lesechos.fr/industrie-services/tourisme-transport/vacances-la-grande-revanche-des-agences-de-voyages-1413970> | Prancūzijos kelionių agentūrų veikla padidėjo 20 proc. |
| **Bendradarbiavimui MTEPI[[1]](#footnote-1) srityse aktuali informacija** | | | | |
| 2022-06-21 | Sveikatos draudimo Assurance-maladie statistikos duomenys, sudaryti iš 1,5 mlrd. kasmet analizuojamų medicininių įrašų, leidžia sudaryti ligų „žemėlapį“ ir pamatyti, kaip pasiskirsto 168 mlrd. eurų metinių išlaidų sveikatai. Ši atvira duomenų bazė yra laisvai prieinama internete. Į ją įeina anoniminės diagnozės ir gydytojų išrašyti receptai leidžiantys nustatyti gydomąją ligą. Per penkerius metus išlaidos sveikatai vidutiniškai augo 2 proc. per metus: +440 000 diabetikų, + 540 000 sergančiųjų širdies ir kraujagyslių ligomis ir t. t. Išlaidas lemia taip pat ir nauji vaistai, dėl kurių aktyviosios stadijos vėžio gydymo išlaidos padidėjo 18 proc. Dėl imunoterapijos vidutinė plaučių vėžio gydymo kaina padidėjo 50 proc. Covid pandemija kainavo 1,6 mlrd. eurų sveikatos priežiūros kompensacijų, t. y. daugiau nei 7800 eurų pacientui. | <https://www.lesechos.fr/economie-france/social/lassurance-maladie-ouvre-au-public-ses-donnees-de-sante-agregees-1414680> | Safran aplenkia Stellantis pagal patentus |
| 2022-06-13  2022-06-15 | Birželio 13-17d. d. Prancūzijoje vyko tarptautinė gyvynybos ir saugumo paroda Eurostaory, kuri karo Ukrainoje kontekste įgijo ypatingą reikšmę ir sutraukė itin daug dalyvių- karioje eksponavosi virš 1700 karinės pramonės ir su karu/ gynyba susijusių įmonių iš 63 šalių, tame tarpe 650 FR įmonių. Parodoje, skirtoje tik srities profesionalams, taip pat dalyvavo įmonės iš LT.  Nors Rusijos įsiveržimo į Ukrainą kontekste daugelis šalių siekia masiškai didinti ginklų atsargas, o ne masiškai investuoti į itin sudėtingas technologijas, moksliniai tyrimai ir technologinė plėtra (MTTP) vis dar sudaro didelę pasaulio šalių gynybos biudžeto dalį.  Iš inovatyvių technologijų , pritstaytų parodoje paminėtini tokie FR produktai kaip lazeriai Helma-P, skirti naikinti dronus (FR įmonė Cilas); Le Scarabee- tyliai judanti hibridinė šarvuota mašina (FR įmonė Arquus); veidrodžiai- šaudymo treniruokliai (startuolis 910); „Deeplomatics"- DI pagrįstas akustinis modulis, leidžiantis aptikti dronus (FR-DE tyrimų institutas ISL), naktinio matymo žiūronų lęšiai, atstumiantys vandenį (Karinių inovacijų agentūros ir Thales produktas); lagaminas, skirtas aptikti suklastotus dokumentus (Oneex). | <https://www.lesechos.fr/industrie-services/air-defense/la-guerre-en-ukraine-bouscule-les-professionnels-de-larmement-1412760>  <https://www.lesechos.fr/industrie-services/air-defense/laser-anti-drones-miroir-dentrainement-verres-anti-pluie-6-armes-insolites-reperees-au-grand-salon-de-la-defense-1413399> | Karinės pramonės paroda Eurosatory |
| **Lietuvos ekonominiam saugumui aktuali informacija** | | | | |
|  |  |  |  |
|  |  |  |  |
| **Bendra ekonominė informacija** | | | | |
| 2022-06-10 | FR vyriausybė prašo ekonomikos dalyvių prisidėti prie kovos su infliacija ir palaikyti prancūzų perkamąją galią. Bet ar įmonių vadovai tam pasirengę? Viavoice instituto ir Cabinet Les Temps Nouveaux atliktos apklausos duomenimis, daugiau nei kas antras FR įmonės vadovas mano, kad jų įmonės ateitis neapibrėžta. 41 proc. iš jų mano, kad dabartinė situacija suteikia galimybių, tačiau daugiau nei ketvirtadalis nedvejodami teigia, kad jis "kelia nerimą". 83 proc. Prancūzijos mažo ir vidutinio dydžio įmonių vadovų teigia, kad darbuotojų paieška/įdarbinimas ir darbuotojų įgūdžių trūkumas yra vienos didžiausių problemų. Statybų sektoriuje šie skaičiai siekia 94 proc., o paslaugų sektoriuje – 76 proc. Be to, 60 proc. (pramonės sektoriuje – 79 proc.) vadovų teigia, kad sutrikimai žaliavų tiekimo grandinėse stabdo jų įmonių augimą, o 27 proc. mano, kad darbo užmokesčio reikalavimai yra sunkiai įvykdomi dėl infliacijos spaudimo. | <https://www.lesechos.fr/economie-france/conjoncture/penurie-de-competences-la-grande-inquietude-des-chefs-dentreprise-1412325> | Darbuotojų stoka ir kompetencijų trūkumas kelia įmonių vadovų susirūpinimą |
| 2022-06-09 | Jau keletą mėnesių Prancūzijos gyventojų apklausos rodo, kad perkamoji galia užima pirmąją vietą tarp jų prioritetų, ir akivaizdu, kad ši tendencija nepasikeis. Prancūzijos ekonominių konjunktūrų stebėjimo centras (OFCE) 2022 m. ekonominėmis prognozuoja, kad šiais metais perkamoji galia gali sumažėti antrą kartą per pastaruosius trisdešimt metų nuo 2012-2013 m. didžiojo fiskalinio šoko. Prancūzijos namų ūkių perkamoji galia sumažės vidutiniškai 0,8 %, nepaisant vyriausybės taikomų priemonių, įskaitant neseniai paskelbtą pensijų padidinimą 4 %. Tokią situaciją lėmė beveik metus stebimas staigus infliacijos augimas, kurį paskatino karas Ukrainoje. OFCE prognozuoja, kad per metus vidutiniškai jis sieks 4,9 %, vien energetikos produktų kainos padidės 22 %. Jei nebūtų konkrečių priemonių, kurių ėmėsi vyriausybė (tarifų apsaugos, 15 centų nuolaidos degalams ir t. t.), infliacija būtų buvusi 7 proc.  OFCE tikisi, kad ekonominis augimas 2022 sieks 2,4 proc. (prieš kelias savaites INSEE duomenimis buvo numatoma 2,7 proc.). Metų pabaigoje nedarbo lygis turėtų išlikti lygus 7,3 proc.  Toks perspektyvų pablogėjimas turės pasekmių viešiesiems finansams: kad deficitas sieks 5,6 % BVP (anksčiau buvo prognozuota, kad jis sudarys 5 % BVP). OFCE įvertino, kad jau pateiktas atsparumo planas (infliacijos išmoka, 15 proc. nuolaida, tarifų apsauga ir t. t.) sudaro 1,3 procentinio punkto BVP, ir apskaičiavo, kad būsima perkamosios galios sąskaita (maisto kuponai, socialinių išmokų indeksavimas, numatomas valstybės tarnautojų indekso punkto padidinimas iki 2 punktų ir t. t.) galėtų sudaryti 0,4 procentinio punkto BVP. | <https://www.lesechos.fr/economie-france/conjoncture/le-pouvoir-dachat-pourrait-connaitre-en-2022-sa-deuxieme-plus-forte-baisse-en-trente-ans-1412212> | Prancūzų perkamoji galia mažėja; naujausios ekonominės prognozės |
| **Kita ekonominiam bendradarbaivimui aktuali informacija** | | | | |
| 2022-06-13 | „Meta“ Prancūzijoje steigia Metavers akademiją-nemokamus mokymo kursus, orientuotus į ateities profesijas, prieinamus be diplomo. Tikslas- sukurti ekosistemą aplink metavisatą, t.y. naują strateginį "Meta" prioritetą. Kursai prasidės nuo 2022 mokslo metų pradžios Paryžiuje, Marselyje, Lione ir Nicoje. Akademija yra orientuota į dvi profesijas: kūrėjo dizainerio, kuris specializuojasi įtraukiančiose technologijose (virtualioje, papildytoje ir mišrioje realybėje) ir metavisatoje, taip pat pagalbinio asistento techniko, skirto įrangos priežiūrai (kompiuterių palaikymas), profesijoms. Studentams nereikia turėti konkretaus diplomo -mokymams reikės kai kurių kodavimo sąvokų, tačiau studentai gali būti savamoksliai. Jie bus atrenkami atsižvelgiant į poreikius ir interviu, nežiūrint į jų CV. Mokymai turėtų būti "įtraukūs"-tikslas turėti 30 proc. moterų. Baigę kursus studentai gaus valstybės pripažįstamą pažymėjimą, prilygstantį bakalauro laipsniui.  Tai pirmoji akademija šioje srityje ne tik Prancūzijoje, bet ir pasaulyje. | <https://www.lesechos.fr/tech-medias/hightech/meta-lance-une-academie-du-metavers-1412677> | Meta Europoje kuria metaverso ekosistemą- kuria nemokamą akademiją Prancūzijoje |
| 2022-06-14 | Prancūzijos duomenų apsaugos institucija CNIL patvirtino AstraZeneca ir La Poste sukurtą duomenų rinkimo platformą Agoria Santé, kuri bus naudojama vaistų vaiksmingumui tirti remiantis pacientų ir slaugytojų duomenimis. Šios platformos tikslas – rinkti „realius“ sveikatos duomenis, tokius kaip aliktų naujo vaisto klinikinių tyrimų rezultatus. Tikimasi, kad Agoria Santé paskatins investicijas į gydymus kurie nėra pelningi socialiniam draudimui trumpuoju laikotarpiu. Šioje duomenų bazėje duomenys renkami gavus paciento sutikimą, o nuasmeninti duomenys saugomi Prancūzijoje La Poste įstaigoje. | <https://www.lesechos.fr/economie-france/social/donnees-de-sante-une-plateforme-privee-agreee-par-la-cnil-1413200> | AstraZeneca ir La Poste sukurta platforma sveikatos duomenų rinkimui |
| 2022-06-17 | 15 organizacijų, atstovaujančių apie 1600 FR startuolių, susivienijo į Start Industrie, kad padidintų savo įtaką nacionaliniu mastu. Start Industrie buvo sukurta kaip Prancūzijos skaitmeninių įmonių lobistinės organizacijos France Digitale pramoninis atitikmuo. Padedama France Industrie, ji sujungė Digital Farm (maistas), ChemTech (chemija), France AutoTech (automobiliai), France Biotech (sveikata), Wood Tech (mediena), Alliance NewSpace France (kosmosas) ir Clentech Open France (aplinkosauga). Kiekviena iš šių įmonių nori atgaivinti Prancūzijos pramonę ir sumažinti anglies dioksido išmetimą. Tačiau visos susiduria su tais pačiais išškūsiais: žemės gavimas pramonei, finansavimas, administracinė biurokratija ir pan. 2021 m. rugsėjį Bercy pateiktoje atskaitoje teigiama, kad iki 2025 m. šios įmonės galėtų sukurti nuo 700 iki 1000 gamyklų ir apie 3000 darbo vietų. | <https://www.lesechos.fr/industrie-services/industrie-lourde/vivatech-les-start-up-de-lindustrie-francaise-se-federent-1413978> | Startuoliai susivienija į Start Industrie |
| 2022-06-27 | AlixPartners apklausė 70 tiekėjų Europoje, Azijoje ir JAV, iš kurių 75 proc. tiesiogiai dirba su automobilių gamintojais, o daugiau nei 4 iš 10 pajamos viršija 1 mlrd. dolerių, apie pasiruošimą pereiti prie eletroninių automobilių gamybos. 37 proc. apklaustųjų teigia, kad jau pradėjo pereiti prie elektromobilių, o pusė jų planuoja sumažinti arba parduoti vidaus degimo variklių verslą. 30 proc. nurodė, kad per ateinančius penkerius metus imsis veiksmų, o 33 proc. – neturi jokio plano. Remiantis AlixPartners prognozėmis, 2035 m. 54 proc. pasaulyje pagamintų lengvųjų automobilių bus varomi elektra. „Norėdami padidinti autonomiškumą, gamintojai prašys aerodinamiškesnių arba lengvesnių dalių“, aiškina Alexandre Marian, AlixPartners generalinis direktoius. Prancūzijoje šio sektoriaus lyderiais yra Faurecia, Plastic Omnium ir Valeo. Pirmosios dvi įmonės investavo į su šilumą susijusios veiklos lyginamojo svorio mažinimą. Savo ruožtu Valeo kartu su Siemens įsteigė elektros variklių bendrąją įmonę ir neseniai perėmė jos kontrolę. | <https://www.lesechos.fr/industrie-services/automobile/automobile-les-equipementiers-en-ordre-disperse-face-au-virage-electrique-1415890> | Trečdalis automobilių dalių tiekėjų yra nepasiruošę perėjimui prie eletromobilių |
| 2022-06-28 | Geležinkelio tunelio tarp FR ir IT (Lionas-Turinas) statybos: nors 57 km geležinkelio tunelio FR ir IT Alpėse statybos jau vyksta, FR vis dar nenurodė maršruto, kuriuo bus galima patekti į jį iš Liono. Jei šiais metais nebus priimtas aiškus sprendimas, FR gali netekti ES subsidijų (50-55 proc. visos sumos). Šis vienas didžiausių Europoje geležinelio statybų projektas, kurį žadama užbaigti 2030 m., leistų atsisakyti milijono sunkvežimių per metus ir sumažinti taršą Alpėse. Italija, kuri apmoka didesnę tunelio statybų dalį, nors 80 proc. darbų turi būti atlikti FR teritorijoje, jau pradėjo prieigų prie tunelio darbus Pjemonte, kurie kainavo 1,9 mlrd. eurų. Daug ilgesnės projekto dalies, įgyvendinamo FR Ronos-Alpių regione, vertė sieka 6,7 mlrd. eurų. Šis tunelis galėtų pakeisti Fréjus tunelį, ir praleisti 80 proc. krovininių traukinių (320 traukinių per dieną, palyginti su 50 Fréjus tunelyje), bei greituosius traukinius, kurių didžiausias greitis – 220 km/h. | <https://www.lesechos.fr/industrie-services/tourisme-transport/tunnel-lyon-turin-la-france-tarde-a-sengager-sur-lindispensable-acces-ferroviaire-1443855> | Prancūzija negali apsispręsti dėl įvažiavimo maršruto į sttaomą Liono-Turino g/ž tunelį |

Parengė:

Marija Kliocaitė, LR ambasados stažuotoja;

Irena Skullerud, LR ambasados Prancūzijos Respublikoje patarėja,

tel. +33 1 4054 5054, el. paštas irena.skullerud@urm.lt

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

(Lietuvos Respublikos diplomatinės atstovybės ar konsulinės įstaigos darbuotojo

pareigos, vardas pavardė, telefono numeris, el. paštas)

1. MTEPI - moksliniai tyrimai, eksperimentinė plėtra ir inovacijos [↑](#footnote-ref-1)